ประกาศคณะกรรมการวิชาชีพสาขาการแพทย์แผนจีนประกาศคณะกรรมการวิชาชีพสาขาการแพทย์แผนจีนฉบับที่ ๒/๒๕๕๔เรื่องเกณฑ์มาตรฐานการรับรองสถาบันการศึกษาที่จัดการเรียนการสอนหลักสูตรปริญญาหรือประกาศนียบัตรเทียบเท่าปริญญาสาขาการแพทย์แผนจีนพ.ศ. ๒๕๕๔ อาศัยอำนาจตามความในข้อ ๘ ของประกาศคณะกรรมการวิชาชีพสาขาการแพทย์แผนจีนฉบับที่ ๑/๒๕๕๔ เรื่องเกณฑ์และแบบประเมินเพื่อการรับรองสถาบันการศึกษาที่ผลิตบัณฑิตปริญญาหรือประกาศนียบัตรเทียบเท่าปริญญาสาขาการแพทย์แผนจีน พ.ศ. ๒๕๕๔ คณะกรรมการวิชาชีพสาขาการแพทย์แผนจีนจึงออกประกาศเรื่องเกณฑ์มาตรฐานการรับรองสถาบันการศึกษาที่จัดการเรียนการสอนหลักสูตรปริญญาหรือประกาศนียบัตรเทียบเท่าปริญญา สาขาการแพทย์แผนจีนดังนี้ข้อ ๑ มหาวิทยาลัยหรือสถาบันอุดมศึกษาที่มีความประสงค์จะจัดการเรียนการสอนหลักสูตรการแพทย์แผนจีนต้องมีคุณสมบัติ มีความพร้อมในการจัดการศึกษา และมีทรัพยากรด้านต่าง ๆ ครบถ้วนตามหัวข้อต่อไปนี้๑.๑ คุณสมบัติของมหาวิทยาลัยหรือสถาบันอุดมศึกษาที่ขอเปิดดำเนินการหลักสูตรการแพทย์แผนจีนบัณฑิต๑.๒ บุคลากรทางด้านครู - อาจารย์๑.๓ การรับนักศึกษา๑.๔ หลักสูตร๑.๕ ความพร้อมในการจัดการศึกษา๑.๖ ระบบการดูแลนักศึกษา/ระบบอาจารย์ที่ปรึกษา๑.๗ อาคารสถานที่สำหรับการจัดการเรียนการสอน๑.๘ หอพักนักศึกษา/สวัสดิการ/สถานที่สำหรับกีฬาและนันทนาการ๑.๙ ห้องสมุด/สื่อสารสนเทศ๑.๑๐ การบริหารจัดการ๑.๑๑ แหล่งเงินงบประมาณ๑.๑๒ การประเมินคุณภาพการจัดการเรียนการสอนและการประเมินสถาบันข้อ ๒ คุณสมบัติของมหาวิทยาลัยหรือสถาบันอุดมศึกษาที่ขอเปิดดำเนินการหลักสูตรการแพทย์แผนจีนบัณฑิต มีดังนี้๒.๑ เป็นมหาวิทยาลัยหรือสถาบันอุดมศึกษาที่กระทรวงศึกษาธิการรับรองและมีการจัดการศึกษาระดับปริญญาและมีบรรยากาศทางวิชาการในลักษณะที่สังคมนักวิชาการเพื่อเสริมสร้างคุณสมบัติในการใฝ่รู้ให้แก่นักศึกษา๒.๒มีหน่วยงานรับผิดชอบอย่างน้อยเทียบเท่าระดับภาควิชาในมหาวิทยาลัยหรือสถาบันอุดมศึกษาดำเนินการโดยผู้บริหารมหาวิทยาลัยและคณะที่รับผิดชอบดำเนินการต้องไม่มีส่วนได้ส่วนเสียที่จะเป็นอุปสรรคต่อ การบริหารงานและการพัฒนาสถาบันสำหรับผู้ที่จะเป็นหัวหน้าหน่วยงาน และผู้บริหารหลักสูตรการแพทย์แผนจีนบัณฑิตจะต้องเป็นผู้มีความสามารถในการเป็นผู้นำมีคุณวุฒิและความรู้ความสามารถเกี่ยวกับการจัดการศึกษาความรู้ความเข้าใจและเจตคติที่ดีต่อการแพทย์แผนจีนและการวิจัย๒.๓ มีปณิธานมุ่งผลิตบัณฑิตแพทย์แผนจีน ที่มีความรู้ความสามารถและคุณสมบัติสอดคล้องกับความต้องการและระบบบริการสุขภาพของประเทศ๒.๔มีระบบบริหารที่ชัดเจนเพื่อสนับสนุนการจัดการศึกษาให้บรรลุตามปณิธาน ได้แก่ การบริหารงานทั่วไปการบริหารการศึกษา เป็นต้น ระบบบริหารงานดังกล่าวให้ทำเป็นระเบียบของมหาวิทยาลัยหรือสถาบันอุดมศึกษา และประกาศให้ผู้เกี่ยวข้องทราบทั่วกัน๒.๕ ในระยะเริ่มแรก มหาวิทยาลัยหรือสถาบันอุดมศึกษาที่ขอเปิดดำเนินการหลักสูตรการแพทย์แผนจีนบัณฑิตควรทำความตกลงกับมหาวิทยาลัยหรือสถาบันอุดมศึกษาที่ผ่านการรับรองจากกรรมการวิชาชีพสาขาการแพทย์แผนจีน ให้ช่วยทำหน้าที่เป็นที่ปรึกษา/ช่วยเหลือหรือเป็นสถาบันพี่เลี้ยง๒.๖ ก่อนเปิดดำเนินการหลักสูตรการแพทย์แผนจีนบัณฑิตมหาวิทยาลัยหรือสถาบันอุดมศึกษาจะต้องมีความพร้อมในการจัดการศึกษา และทรัพยากรต่างๆ โดยเฉพาะอาจารย์ สื่อการศึกษาและอุปกรณ์การเรียนการสอน ครบถ้วนตามเกณฑ์ที่กำหนดดังจะระบุในข้อต่อไป ทั้งนี้ จะต้องมีแผนดำเนินงานที่มีความชัดเจนและเป็นไปได้เพื่อแสดงความพร้อมดังกล่าว ก่อนเริ่มการศึกษาของแต่ละชั้นปีอย่างน้อย ๑ปีการศึกษาข้อ ๓ บุคลากรทางด้านครู- อาจารย์มหาวิทยาลัย หรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิตจะต้องบริหารจัดการให้มีอาจารย์ตามเกณฑ์ต่อไปนี้๓.๑ จำนวนอาจารย์ประจำหลักสูตรให้ใช้อัตราส่วน อาจารย์: นักศึกษา เป็น ๑:๒๕เป็นเกณฑ์เฉลี่ยสำหรับจำนวนอาจารย์และนักศึกษาทุกชั้นปีตลอดหลักสูตรสำหรับการเรียนการสอนบางส่วนของหลักสูตรหรือบางรายวิชาซึ่งต้องการการสอนและการควบคุมดูแลอย่างใกล้ชิดจะต้องจัดให้มีจำนวนอาจารย์ผู้สอนเพียงพอต่อการเรียนการสอนในส่วนนั้น ๆและเป็นอาจารย์ประจำหลักสูตรการแพทย์แผนจีน๓.๒ คุณวุฒิของอาจารย์อัตราส่วนตามมาตรฐานเกณฑ์อุดมศึกษาคือ ปริญญาเอก: ปริญญาโท: ปริญญาตรีเป็น ๓๐:๖๕:๕แต่เนื่องจากในระยะเริ่มต้นนี้ยังไม่มีการจัดการศึกษาทางด้านการแพทย์แผนจีนถึงระดับปริญญาโทและปริญญาเอกจึงให้ใช้ความเชี่ยวชาญ และความเชี่ยวชาญพิเศษ แทนคุณวุฒิปริญญาโทและคุณวุฒิปริญญาเอก (หลักเกณฑ์การกำหนดความเชี่ยวชาญหรือผู้เชี่ยวชาญพิเศษใช้องค์ประกอบประสบการณ์การปฏิบัติงานและความเป็นที่ยอมรับนับถือของผู้ที่เกี่ยวข้องกับวงการการแพทย์แผนจีน)ให้ถือใช้เกณฑ์ความเชี่ยวชาญและความเชี่ยวชาญพิเศษจนกระทั่งมีการผลิตการแพทย์แผนจีนถึงระดับปริญญาโทมาแล้ว๑๐ ปี จึงพิจารณายกเลิกการใช้เกณฑ์ดังกล่าว๓.๓ ภาระงานของอาจารย์การจัดตารางการสอนไม่ควรเกิน ๑๐ - ๒๐ ชั่วโมงต่อสัปดาห์ต่ออาจารย์ ๑คนทั้งในภาคทฤษฎี และภาคปฏิบัติ ทั้งนี้เพื่อให้อาจารย์มีเวลาในการออกแบบวางแผนการเตรียมการสอนและการประเมินผลเพื่อให้การเรียนการสอนและการประเมินผลมีคุณภาพหากอาจารย์ต้องมีภาระหน้าที่อื่นเช่น งานบริการ งานบริหาร งานวิจัย ฯลฯ จำนวนชั่วโมงสอนต้องลดลง และมหาวิทยาลัยหรือสถาบันอุดมศึกษาต้องเพิ่มจำนวนอาจารย์ จากเกณฑ์ปกติเพื่อชดเชย๓.๔ การพัฒนาอาจารย์มหาวิทยาลัยหรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิต จะต้องมีหน่วยงานรับผิดชอบและจัดทำแผน/โครงการที่ชัดเจนเพื่อพัฒนาอาจารย์ทั้งทางด้านวิชาการ ด้านวิจัยและที่สำคัญคือด้านการจัดการเรียนการสอนข้อ ๔ การรับนักศึกษามหาวิทยาลัยหรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิตจะต้องดำเนินการดังนี้๔.๑กำหนดคุณสมบัติของผู้เข้าศึกษาให้สอดคล้องกับเกณฑ์ของผู้สมัครสอบคัดเลือกของกระทรวงศึกษาธิการ๔.๒ กำหนดหลักเกณฑ์ วิธีการคัดเลือกนักศึกษาที่ชัดเจนมีความโปร่งใสและยุติธรรมดังนี้๑) นักศึกษาต้องจบการศึกษามัธยมศึกษาตอนปลายหรือเทียบเท่า๒) กำหนดให้มีการคัดเลือกตามระบบของกระทรวงศึกษา/รับตรงโดยสถาบัน/รับตามโครงการช้างเผือก/รับโดยการเทียบโอนในผู้มีประสบการณ์และวัยวุฒิสูง๓) กำหนดให้มีเกณฑ์การคัดเลือกทักษะด้านภาษาจีนควบคู่กับเกณฑ์อื่น ๆ ของสถาบัน๔.๓ กำหนดจำนวนนักศึกษาที่จะรับได้ในแต่ละปีการศึกษาให้สอดคล้องกับเกณฑ์มาตรฐานที่กำหนดข้อ ๕ หลักสูตรมหาวิทยาลัยหรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิตจะต้องจัดทำหลักสูตรการแพทย์แผนจีนบัณฑิตดังนี้๕.๑ ปรัชญาและวัตถุประสงค์การศึกษาปรัชญาและวัตถุประสงค์การศึกษาของหลักสูตรจะต้องสอดคล้องกับเกณฑ์ความรู้ความสามารถผู้ประกอบโรคศิลปะสาขาการแพทย์แผนจีนพระราชบัญญัติการศึกษาแห่งชาติ พ.ศ. ๒๕๔๒ และปรัชญาของมหาวิทยาลัยหรือสถาบันอุดมศึกษา๕.๒ โครงสร้างหลักสูตรการจัดหมวดวิชาและหน่วยกิตของหมวดวิชาในหลักสูตรต้องเป็นไปตามเกณฑ์มาตรฐานหลักสูตรระดับปริญญาตรีพ.ศ. ๒๕๔๘ ในกรณีที่รับนักศึกษาที่มีคุณวุฒิสูงกว่าระดับมัธยมศึกษาตอนปลาย เช่นรับนักศึกษาระดับประกาศนียบัตรวิชาชีพชั้นสูงอาจยกเว้นรายวิชาได้ตามความเหมาะสมตามหลักเกณฑ์การเทียบโอนของสำนักงานคณะกรรมการการอุดมศึกษากระทรวงศึกษาธิการ และหลักเกณฑ์การเทียบโอนของมหาวิทยาลัยหรือสถาบันนั้น ๆ ในการเตรียมความพร้อมเพื่อเข้าศึกษาสาขาการแพทย์แผนจีนนั้น มหาวิทยาลัยหรือสถาบันอุดมศึกษาต้องมีการเตรียมความพร้อมด้านภาษาจีนกลางแก่นักศึกษาโดยให้มีการเรียนการสอนภาษาจีนกลางตั้งแต่เข้าศึกษาและให้มีการประเมินระดับความรู้ด้านภาษาจีนกลางของนักศึกษาซึ่งกำหนดให้นักศึกษาควรจะมีความรู้ภาษาจีนกลาง ไม่ต่ำกว่า HSK ระดับ ๓ ก่อนศึกษาวิชาการในสาขาที่ศึกษาโครงสร้างหลักสูตรการแพทย์แผนจีนประกอบด้วยหมวดวิชาและเกณฑ์ขั้นต่ำของกลุ่มวิชาหรือรายวิชาในแต่ละหมวดดังนี้๕.๓ องค์ประกอบของหลักสูตรระยะเวลาศึกษา ๕ ปี และไม่เกิน ๑๐ ปีโดยไม่รวมระยะเวลาเตรียมด้านภาษาจำนวนหน่วยกิต ตลอดหลักสูตร (ไม่น้อยกว่า) ๑๖๑หน่วยกิต ประกอบด้วย๑) วิชาศึกษาทั่วไป (ไม่น้อยกว่า) ๓๐ หน่วยกิต๒) วิชาพื้นฐาน (วิทยาศาสตร์ทางการแพทย์) ๔๕ หน่วยกิต๓) วิชาชีพเฉพาะ (การแพทย์แผนจีน) ๖๐ หน่วยกิต๔) ฝึกเวชปฏิบัติ ๒๐ หน่วยกิต๕) วิชาเลือกเสรี (ไม่น้อยกว่า) ๖ หน่วยกิต๕.๓.๑ หมวดวิชาศึกษาทั่วไปโดยมีเกณฑ์ขั้นต่ำของกลุ่มวิชา/รายวิชาดังนี้๕.๓.๑.๑ กลุ่มวิชาศึกษาทั่วไป (ไม่น้อยกว่า ๓๐ หน่วยกิต) ประกอบด้วยกลุ่มวิชาที่สำคัญดังต่อไปนี้๑) กลุ่มวิชาสังคมศาสตร์๒) กลุ่มมนุษยศาสตร์๓) กลุ่มวิชาภาษา๔) กลุ่มวิชาวิทยาศาสตร์และคณิตศาสตร์๕.๓.๑.๒ กลุ่มวิชาวิทยาศาสตร์การแพทย์ (ไม่น้อยกว่า ๔๕ หน่วยกิต)เพื่อให้เป็นพื้นฐานการศึกษากลุ่มวิชาวิทยาศาสตร์การแพทย์พื้นฐานและให้สามารถติดตามผลงานวิจัยและพัฒนาองค์ความรู้ทางด้านการแพทย์แผนจีนได้โดยเนื้อหาครอบคลุมวิชาต่าง ๆ ดังต่อไปนี้๑) กายวิภาคศาสตร์ เนื้อเยื่อวิทยาและคัพภวิทยา๒) จุลชีววิทยา ปรสิตและภูมิคุ้มกันวิทยา๓) สรีรวิทยา ชีวเคมี๔) พยาธิวิทยา โรค และสาเหตุการเกิดโรค๕) ภูมิคุ้มกันและพันธุศาสตร์๖) ภาพทางการแพทย์/เวชนิทัศน์๗) เภสัชวิทยา และเภสัชพฤษศาสตร์๘)การตรวจวินิจฉัยโรคแผนปัจจุบัน/อาการ/การตรวจร่างกาย/การสืบค้นภาวะการณ์เกิดโรค/การบำบัดรักษา(การใช้ยา การผ่าตัด เคมีบำบัด รังสีวิทยา ฯลฯ)๙) เวชศาสตร์ทั่วไป (อายุรศาสตร์โรคแผนปัจจุบันเบื้องต้นศัลยศาสตร์)๑๐) กฎหมาย จรรยาบรรณและจิตวิทยาทางการแพทย์๑๑) ระบบสาธารณสุขไทย๑๒) สถิติและระเบียบวิธีวิจัยทางการแพทย์๕.๓.๒ หมวดวิชาชีพเฉพาะ ต้องจัดให้ครอบคลุมความรู้ในกลุ่มดังนี้๕.๓.๒.๑ กลุ่มหลักพื้นฐานวิชาชีพ (Foundation TCM) (ไม่น้อยกว่า๒๐ หน่วยกิต) ประกอบด้วยวิชาต่าง ๆ ดังนี้๑) ทฤษฏีการแพทย์แผนจีน๒) สมุนไพรจีน๓) ตำรับยา๔) การตรวจวินิจฉัยแยกโรคตามหลักการแพทย์แผนจีน๕) ภาษาจีนเพื่อการแพทย์แผนจีน๕.๓.๒.๒ กลุ่มวิชาการแพทย์แผนจีนที่ ๑ (TCM Classical Texts)(ไม่น้อยกว่า ๕ หน่วยกิต) ประกอบด้วยวิชาต่าง ๆ ดังนี้๑) Neijing Theory๒) ซัง หัน ลุ่น๓) จิน กุ่ย เย่า เล่ว๔) เวิน ปิ้ง๕) เก้อ เจีย เสว์ ซัวโดยหลอมรวมเป็นวิชาClassicalTheory TCM๕.๓.๒.๓ กลุ่มวิชาการแพทย์แผนจีนที่ ๒ (Clinical TCM) (ไม่น้อยกว่า ๓๕ หน่วยกิต) ประกอบด้วยวิชาต่าง ๆ ดังนี้๑) อายุรศาสตร์การแพทย์แผนจีน (ภายใน)๒) อายุรศาสตร์การแพทย์แผนจีน (ภายนอก)๓) สูตินรีเวชวิทยา๔) กุมารเวชวิทยา๕) ฝังเข็มและรมยา๖) กระดูกและการบาดเจ็บ๗) โรคหู ตา คอ จมูก๘) ทุยหนา๙) การบำรุงส่งเสริมสุขภาพ การป้องกันโรคและโภชนาบำบัด๕.๓.๒.๔ กลุ่มวิชาเลือก๑) ประวัติการแพทย์แผนจีน๒) การวิจัยในการแพทย์แผนจีน๓) การศึกษาภาษาแพทย์แผนจีนโบราณ๔) คัมภีร์โบราณการแพทย์แผนจีน๕) จิตวิทยาทางการแพทย์และการพัฒนาทางวิชาชีพ๕.๓.๒.๕ การฝึกเวชปฏิบัติ (ไม่น้อยกว่า ๒๐ หน่วยกิต)โดยให้ฝึกปฏิบัติในสาระสำคัญดังต่อไปนี้๑) อายุรกรรมการแพทย์แผนจีน (ภายใน)๒) อายุรกรรมการแพทย์แผนจีน (ภายนอก)๓) นรีเวชกรรม๔) กุมารเวชกรรม๕) ฝังเข็มและการรมยา๖) กระดูกและการบาดเจ็บ๗) การเตรียมยาสมุนไพรจีน๕.๓.๓ หมวดวิชาเลือกเสรี (ไม่น้อยกว่า ๖ หน่วยกิต)เป็นวิชาที่มุ่งให้ผู้เรียนมีความรู้ ความเข้าใจตามที่ตนเองถนัดหรือสนใจ โดยเปิดโอกาสให้ผู้เรียนรายวิชาใด ๆในหลักสูตรระดับปริญญาตรี โดยให้มีจำนวนหน่วยกิตไม่น้อยกว่า ๖ หน่วยกิตรายละเอียดของรายวิชาตามที่ปรากฏในภาคผนวกแนบท้ายประกาศนี้๕.๔ การจัดการเรียนการสอนและการประเมินผลมหาวิทยาลัย หรือสถาบันอุดมศึกษาจะต้องจัดการเรียนการสอนและการประเมินผลให้สอดคล้องกับจุดประสงค์การศึกษาของหลักสูตรและสอดคล้องกับหลักการที่ถือว่าผู้เรียนสำคัญที่สุดต้องใช้รูปแบบและวิธีการที่เหมาะสมและหลากหลายเพื่อส่งเสริมการพัฒนาทักษะเจตคติและคุณสมบัติที่จำเป็นต่อการประกอบวิชาชีพแพทย์แผนจีนเช่น ความสนใจใฝ่รู้ที่จะศึกษาต่อเนื่อง ความสามารถในการศึกษาด้วยตนเองความรับผิดชอบ ความเป็นผู้นำ เจตคติในการเป็นแพทย์แผนจีนที่ดี ความสามารถในการทำงานร่วมกับผู้อื่นทั้งในระหว่างวิชาชีพและต่างวิชาชีพเป็นต้น นอกจากนี้มหาวิทยาลัย หรือสถาบันอุดมศึกษาจะต้องกำหนดแนวทางการจัดการศึกษาระดับต่างๆ ในหลักสูตรให้ชัดเจนและเหมาะสมกับลักษณะวิชาและการประกอบวิชาชีพแนวทางการจัดการศึกษาดังกล่าวจะต้องเผยแพร่ให้อาจารย์และนักศึกษารับรู้ทั่วกันมหาวิทยาลัยหรือสถาบันอุดมศึกษาจะต้องจัดการเรียนการสอนให้นักศึกษาได้มีโอกาสฝึกปฏิบัติงานทางด้านการแพทย์แผนจีนอย่างเพียงพอต่อการปฏิบัติงานหลังสำเร็จการศึกษา๕.๕ การจัดทำ Course syllabus การเรียนการสอนแต่ละรายวิชามหาวิทยาลัยหรือสถาบันอุดมศึกษาจะต้องจัดทำ Course syllabus ที่ชัดเจนทุกรายวิชาของหลักสูตรซึ่งประกอบด้วยวัตถุประสงค์การศึกษาเนื้อหาวิชาโดยสังเขปการจัดประสบการณ์การเรียนรู้และการประเมินผล๕.๖ การจัดทำระเบียบและข้อบังคับว่าด้วยการจัดการศึกษา การประเมินผล และการตัดสินผลมหาวิทยาลัยหรือสถาบันอุดมศึกษาจะต้องจัดทำระเบียบและข้อบังคับว่าด้วยการจัดการศึกษาการประเมินผลและการตัดสินผลไว้ให้ชัดเจน และประกาศให้อาจารย์และนักศึกษาทราบทั่วกันทั้งนี้จะต้องสอดคล้องกับหลักเกณฑ์และแนวปฏิบัติที่กำหนดโดยสำนักงานคณะกรรมการการอุดมศึกษา๕.๗ อาจารย์ที่ปรึกษา๑) เป็นผู้ได้รับใบอนุญาตเป็นผู้ประกอบโรคศิลปะสาขาการแพทย์แผนจีน๒) มีประสบการณ์การทำเวชปฏิบัติไม่น้อยกว่า ๑๐ ปี๓) สามารถรับฝึกปฏิบัติได้ อาจารย์ ๑ คนต่อนักศึกษาไม่มากกว่า ๔ คน (๑: ๔)๕.๘ ระยะเวลาฝึกปฏิบัติ ไม่น้อยกว่า ๑,๐๐๐ ชั่วโมง๕.๙ หนังสือ ตำราและเอกสารวิชาการสถาบันต้องมีห้องสมุดที่มีหนังสือ ตำรา วารสารและเอกสารวิชาการเฉพาะทางการแพทย์แผนจีน และที่เกี่ยวข้องกับวิชาต่าง ๆภายใต้หลักสูตรอย่างเพียงพอสำหรับนักศึกษาที่ลงทะเบียนเรียนในการศึกษาค้นคว้านอกเวลาโดยอิงตามประกาศกระทรวงศึกษาธิการเรื่องมาตรฐานห้องสมุดสถาบันอุดมศึกษา พ.ศ. ๒๕๔๔ข้อ ๖ ความพร้อมของการจัดการศึกษามหาวิทยาลัย หรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิตจะต้องมีการจัดการศึกษาระดับปริญญาในหมวดวิชาศึกษาทั่วไปกลุ่มวิชาวิทยาศาสตร์การแพทย์พื้นฐานและกลุ่มวิชาวิทยาศาสตร์การแพทย์เพื่อให้สามารถจัดการศึกษาซึ่งเป็นพื้นฐานได้อย่างสมบูรณ์ และจะต้องมีการบริหารจัดการไม่ให้ภาระงานสอนของอาจารย์ในกลุ่มรายวิชาศึกษาทั่วไปมีมากเกินกว่ามาตรฐานภาระงานของอาจารย์ตามที่กำหนดมหาวิทยาลัย หรือสถาบันอุดมศึกษาจะต้องมีโรงพยาบาลหรือคลินิกและมีผู้มารับบริการจำนวนเพียงพอต่อการศึกษาการแพทย์แผนจีนในระดับคลินิกโดยมีงานบริการครอบคลุมทั้ง ๔ สาขา คือ เวชกรรมแผนจีน เภสัชกรรมแผนจีนหัตถเวชกรรมแผนจีน และการผดุงครรภ์แผนจีนในกรณีที่มหาวิทยาลัยหรือสถาบันอุดมศึกษาไม่สามารถจัดการเรียนการสอนกลุ่มวิชาใดหรือรายวิชาใดหรือไม่มีโรงพยาบาลหรือคลินิกสำหรับการศึกษาการแพทย์แผนจีนเป็นของตนเอง และต้องขอให้สถาบันการศึกษาอื่นหรือขอใช้โรงพยาบาลหรือคลินิกอื่นจะต้องทำข้อตกลงที่ชัดเจนและลงนามโดยผู้มีอำนาจตามกฎหมาย ในข้อตกลงดังกล่าว มหาวิทยาลัยหรือสถาบันอุดมศึกษาจะต้องสามารถกำหนดอัตราส่วนจำนวนอาจารย์ต่อนักศึกษาตามเกณฑ์ที่กำหนดสถาบันฝึกปฏิบัติควรมีคุณสมบัติดังต่อไปนี้เป็นสถานพยาบาลที่เปิดให้บริการการตรวจวินิจฉัยบำบัดรักษาด้วยศาสตร์การแพทย์แผนจีนโดยเปิดให้บริการเป็นประจำสัปดาห์ละไม่น้อยกว่า๕ วันและต้องมีข้อตกลงการรับฝึกปฏิบัตินักศึกษาระหว่างสถาบันและสถานพยาบาลได้อย่างต่อเนื่องข้อ ๗ ระบบการดูแลนักศึกษามหาวิทยาลัยหรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิตจะต้องจัดให้มีหน่วยงานรับผิดชอบทำหน้าที่ดูแลสนับสนุนและพัฒนานักศึกษาทั้งในหลักสูตรและเสริมหลักสูตรโดยจัดให้มีอาจารย์ที่ปรึกษาให้แก่นักศึกษาทุกคนเพื่อติดตามความก้าวหน้าของการศึกษา ให้ความช่วยเหลือและป้องกันแก้ไขปัญหาการศึกษาและปัญหาอื่นๆ และช่วยส่งเสริมเจตคติอันดีงามให้แก่นักศึกษาข้อ ๘ อาคารสถานที่สำหรับการจัดการเรียนการสอนมหาวิทยาลัย หรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิต จะต้องจัดเตรียมอาคารสถานที่โสตทัศนูปกรณ์ให้พร้อมและเพียงพอสำหรับการจัดการเรียนการสอนรูปแบบต่าง ๆตามที่กำหนดไว้ในหลักสูตรทั้งการสอนแบบบรรยายพร้อมกันทั้งชั้นเรียนการสอนแบบกลุ่มย่อย ฯลฯนอกจากนี้ควรมีห้องประชุมขนาดใหญ่ที่สามารถจัดกิจกรรมร่วมกันทั้งกิจกรรมวิชาการและกิจกรรมนักศึกษาข้อ ๙ สวัสดิการสถานที่สำหรับกีฬาและนันทนาการมหาวิทยาลัยหรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิตจะต้องจัดเตรียมสถานที่สำหรับสวัสดิการ สโมสรนักศึกษา สถานที่สำหรับกีฬาและนันทนาการให้เพียงพอข้อ ๑๐ มหาวิทยาลัยหรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิตจะต้องจัดเตรียมหนังสือ ตำรา วารสารและเอกสารวิชาการเฉพาะทางการแพทย์แผนจีนและที่เกี่ยวข้องกับวิชาต่าง ๆภายใต้หลักสูตรอย่างเพียงพอสำหรับนักศึกษาที่ลงทะเบียนเรียนในการศึกษาค้นคว้านอกเวลาโดยอิงตามประกาศกระทรวงศึกษาธิการ เรื่อง มาตรฐานห้องสมุดสถาบันอุดมศึกษา พ.ศ.๒๕๔๔ มีห้องสมุด/สื่อสารสนเทศดังนี้๑๐.๑ หนังสือต้องมีตำรา วารสารและทรัพยากรสารสนเทศเหมาะสมและเพียงพอสำหรับนักศึกษาและอาจารย์โดยอ้างอิงตามประกาศทบวงมหาวิทยาลัย เรื่อง มาตรฐานห้องสมุดสถาบันอุดมศึกษา พ.ศ.๒๕๔๔๑๐.๒ สื่อสารสนเทศควรมีเครื่องคอมพิวเตอร์จัดไว้ในที่ต่าง ๆตามความเหมาะสมเพื่อให้นักศึกษาสามารถค้นข้อมูลความรู้จากฐานข้อมูลต่าง ๆอย่างน้อยอัตราส่วน นักศึกษา : จำนวนเครื่องคอมพิวเตอร์ = ๕ : ๑นอกจากนี้ควรจัดสรรพื้นที่เพิ่มเติมเพื่อให้นักศึกษาได้ใช้เป็นที่อ่านหนังสือศึกษาค้นคว้าหาความรู้ด้วยตนเองข้อ ๑๑ การบริหารจัดการมหาวิทยาลัย หรือสถาบันอุดมศึกษาที่จะขอเปิดดำเนินการการแพทย์แผนจีนบัณฑิตจะต้องมีการบริหารจัดการตั้งแต่ก่อนเปิดดำเนินการดังนี้๑๑.๑ สรรหาหัวหน้าหน่วยงานและทีมผู้บริหารที่มีคุณวุฒิประสบการณ์และศักยภาพเหมาะสมที่จะดำเนินการก่อตั้งและบริหารจัดการให้การดำเนินการตามหลักสูตรเป็นไปได้อย่างต่อเนื่องทีมผู้บริหารต้องมีอำนาจหน้าที่ครอบคลุมและกว้างขวางพอที่จะกำกับดูแลและประสานงานกับผู้รับผิดชอบการสอนรายวิชาต่างๆ ทุกกลุ่มวิชา รวมทั้งการสอนในโรงพยาบาลหรือคลินิกเครือข่าย๑๑.๒ จัดทำแผนดำเนินการระยะเวลาไม่น้อยกว่า ๕ ปี ให้ชัดเจนและมีความเป็นไปได้สูง ได้แก่ แผนเตรียมอาจารย์ แผนจัดหาบุคลากรสนับสนุนแผนพัฒนาหลักสูตรและสื่อการศึกษา แผนพัฒนาอาคารสถานที่และแผนจัดหาโสตทัศนูปกรณ์แผนพัฒนางานวิจัยแผนความร่วมมือกับสถาบันพี่เลี้ยง แผนความร่วมมือกับโรงพยาบาลสมทบเป็นต้น๑๑.๓มีแผนการจัดสรรงบประมาณที่ชัดเจนและเป็นไปได้เพื่อให้สามารถดำเนินการได้ตามแผน๑๑.๔ มีโครงสร้างองค์กรและบุคลากรที่มีคุณวุฒิและจำนวนเหมาะสม เช่นนักวิชาการศึกษา นักวัดประเมินผลการศึกษา ฯลฯ โครงสร้างนี้จะต้องมีหน่วยงานที่สำคัญและจำเป็นต่อการดำเนินการจัดการศึกษาเช่น หน่วยงานที่ทำหน้าที่พัฒนาอาจารย์ทางด้านการเรียนการสอนงานทะเบียนและประมวลผลงานกิจกรรมนักศึกษา งานประกันคุณภาพการศึกษา เป็นต้นในช่วงก่อนขอเปิดหลักสูตรและระยะเริ่มต้น (ประมาณ ๕ ปีแรก)ทีมผู้บริหารควรศึกษาดูงานการจัดการศึกษาจากมหาวิทยาลัยหรือสถาบันอุดมศึกษาอื่นที่ได้เปิดดำเนินการหลักสูตรการแพทย์แผนจีนบัณฑิตมาแล้วเพื่อศึกษาแนวทางการบริหารจัดการการจัดการเรียนการสอน การสนับสนุนและพัฒนาอาจารย์ในด้านต่างๆ โดยเฉพาะด้านความรู้และทักษะในการจัดการเรียนการสอนและการประเมินผลรวมทั้งปัญหาอุปสรรค ตลอดจนแนวทางป้องกันและแก้ไขปัญหา ทั้งนี้เพื่อให้การเปิดสอนตามหลักสูตรเป็นไปอย่างมีประสิทธิภาพข้อ ๑๒ แหล่งเงินงบประมาณมหาวิทยาลัย หรือสถาบันอุดมศึกษาที่จะขอเปิดดำเนินการหลักสูตรการแพทย์แผนจีนบัณฑิต จะต้องแสดงให้เห็นว่ามีแหล่งงบประมาณชัดเจนและเพียงพอสำหรับการดำเนินการเรียนการสอนตามหลักสูตรรวมทั้งการพัฒนาอาจารย์ตามข้อ ๓ ด้วยข้อ ๑๓ การประเมินคุณภาพการจัดการเรียนการสอนและการประเมินสถาบันมหาวิทยาลัยหรือสถาบันอุดมศึกษาจะต้องวางระบบการประเมินคุณภาพการจัดการเรียนการสอนและการประเมินสถาบันไว้ชัดเจนและจัดให้มีการตรวจสอบและประเมินคุณภาพเป็นระยะ ๆ ทั้งนี้ เพื่อประกันคุณภาพของผลผลิตให้มีคณะกรรมการวิชาชีพทำหน้าที่ประเมินความพร้อมในการขอเปิดการดำเนินการหากพิจารณาให้เปิดการดำเนินการได้แล้วให้คณะกรรมการวิชาชีพทำหน้าที่ประเมินการบริหารจัดการและให้คำแนะนำเพื่อปรับปรุงแก้ไขต่อไปข้อ ๑๔ ในกรณีที่มีปัญหาการปฏิบัติตามประกาศนี้ให้ประธานกรรมการวิชาชีพสาขาการแพทย์แผนจีนเป็นผู้วินิจฉัยชี้ขาดข้อ ๑๕[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๑๕ มีนาคม พ.ศ. ๒๕๕๔นาวาอากาศตรีบุญเรือง ไตรเรืองวรวัฒน์ประธานกรรมการวิชาชีพสาขาการแพทย์แผนจีน[เอกสารแนบท้าย]๑. ภาคผนวก คำอธิบายรายวิชา๒. ขั้นตอนการรับรองสถาบันการศึกษา(ดูข้อมูลจากภาพกฎหมาย)ปริยานุช/ผู้จัดทำ๒ สิงหาคม ๒๕๕๔ณัฐวดี ดำรง/ตรวจ๒ สิงหาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๗๘ ง/หน้า ๑๙/๑๔ กรกฎาคม ๒๕๕๔